Lav et referat af nedenstående tekst:

Tekst:
Efter at have været sygdomsramt i torsdagens dyst mod Club Brugge er unge Frederik Børsting tilbage i truppen, når AaB mandag aften gæster Esbjerg, hvor AaB ikke har tabt ved sine seneste to besøg. Til gengæld har Esbjerg ikke tabt i sine seneste otte hjemmekampe i Alka Superligaen. Der venter med andre ord AaB en svær opgave i det sydvestjyske. - Både vi og Esbjerg åbnede med en sejr i forårspremieren i sidste weekend, men Esbjerg var vel dét hold af alle i Alka Superligaen, der spillemæssigt så mest overbevisende ud, siger AaB's cheftræner Kent Nielsen og uddyber: - Esbjerg er et hurtigt spillende og bevægeligt mandskab, der vil udfordre vores defensive organisation, ligesom de er aggressive i deres presspil, hvilket vi både skal modstå og forsøge at udnytte den anden vej. Kent Nielsen udtog efter søndagens træning følgende 18 spillere til udebanekampen: 1 Nicolai Larsen, 5 Kenneth Emil Petersen, 7 Thomas Enevoldsen, 8 Rasmus Würtz, 9 Thomas Augustinussen, 10 Rasmus Jönsson, 11 Nicklas Helenius, 14 Andreas Blomqvist, 16 Mathias Thrane, 18 Anders K. Jacobsen, 20 Henrik Dalsgaard, 21 Kasper Risgård, 22 Carsten Christensen, 23 Nicolaj Thomsen, 25 Frederik Børsting, 30 Andreas Bruhn, 31 Jakob Blåbjerg og 32 Kasper Pedersen. Rasmus Thelander har karantæne, Patrick Kristensen og Gilli Sørensen er sygdomsramt, mens korsbåndsskadede Lukas Spalvis, Jakob Ahlmann og Donny Gorter fortsat ikke er aktuelle til kamp.

Referat:
Frederik Børsting er tilbage i AaB's trup, når holdet mandag aften møder formstærke Esbjerg på udebane.